CELEX: 22014D0236
Language: sk
Date: 2014-10-24 00:00:00
Title: Rozhodnutie Spoločného výboru EHP č. 236/2014 z 24. októbra 2014, ktorým sa mení príloha XIII (Doprava) k Dohode o EHP [2015/1460]

3.9.2015   
            
            
               SK
            
            
               Úradný vestník Európskej únie
            
            
               L 230/43
            
         ROZHODNUTIE SPOLOČNÉHO VÝBORU EHP
   č. 236/2014
   z 24. októbra 2014,
   ktorým sa mení príloha XIII (Doprava) k Dohode o EHP [2015/1460]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie rozhodnutie Komisie 2014/132/EÚ z 11. marca 2014, ktorým sa stanovujú celoúniové výkonnostné ciele pre sieť manažmentu letovej prevádzky a varovné prahy na druhé referenčné obdobie v rokoch 2015 až 2019 (1), sa má začleniť do Dohody o EHP.
            
         
               (2)
            
            
               Príloha XIII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 66xd (rozhodnutie Komisie 2011/121/EÚ) v prílohe XIII k Dohode o EHP sa vkladá tento bod:
   
               „66xe.
            
            
               
                  32014 D 0132: vykonávacie rozhodnutie Komisie 2014/132/EÚ z 11. marca 2014, ktorým sa stanovujú celoúniové výkonnostné ciele pre sieť manažmentu letovej prevádzky a varovné prahy na druhé referenčné obdobie v rokoch 2015 až 2019 (Ú. v. EÚ L 71, 12.3.2014, s. 20).“
            
         Článok 2
   Znenie vykonávacieho rozhodnutia 2014/132/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. novembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (2), alebo dňom nadobudnutia účinnosti rozhodnutia Spoločného výboru EHP, ktorým sa vykonávacie nariadenie Komisie (EÚ) č. 390/2013 (3) začleňuje do Dohody o EHP, podľa toho, čo nastane neskôr.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 24. októbra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 71, 12.3.2014, s. 20.
   
      (2)  Ústavné požiadavky neboli oznámené.
   
      (3)  Vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií (Ú. v. EÚ L 128, 9.5.2013, s. 1).